Document ID: 32012D0197

A BIZOTTSÁG VÉGREHAJTÁSI HATÁROZATA
(2012. április 16.)
a 2009/821/EK határozatnak az állat-egészségügyi határállomásokra és a Traces állat-egészségügyi egységeire vonatkozó listák tekintetében történő módosításáról
(az értesítés a C(2012) 2377. számú dokumentummal történt)
(EGT-vonatkozású szöveg)
(2012/197/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 20. cikke (1) és (3) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdése második albekezdése második mondatára,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 6. cikke (2) bekezdésére,
mivel:
(1)
A jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állat-egészségügyi egységeinek meghatározásáról szóló, 2009. szeptember 28-i 2009/821/EK bizottsági határozat (4) meghatározza a 91/496/EGK és a 97/78/EK irányelveknek megfelelően jóváhagyott állat-egészségügyi határállomások listáját. Ezt a listát az említett határozat I. melléklete tartalmazza.
(2)
A 2009/821/EK határozat I. mellékletében a különleges észrevételek 15. pontja a „Marseille Port” kikötőben található állat-egészségügyi határállomás ideiglenes, e létesítmény - az uniós jogszabályokban előírt követelményeknek való maradéktalan megfelelés érdekében történő - felújítási munkálatainak lezárásáig tartó jóváhagyásának érvényességére hivatkozik. Az ideiglenes jóváhagyás 2011. július 31-ig érvényes. Franciaország tájékoztatta a Bizottságot, hogy a létesítmény felújításában számottevő késedelem várható, és emiatt a munkálatok befejezésére csak 2012 júliusában kerül sor. A „Marseille Port” kikötő állat-egészségügyi határállomásként történő ideiglenes jóváhagyását ezért az említett időpontig meg kell hosszabbítani. A 2009/821/EK határozat I. mellékletében a különleges észrevételek 15. pontját ezért ennek megfelelően módosítani kell. A jogi egyértelműség érdekében e módosítást visszamenőleges hatállyal kell alkalmazni.
(3)
A Belgiumtól érkezett bejelentés alapján törölni kell az antwerpeni kikötőben található állat-egészségügyi határállomáson lévő „Kaai 650” ellenőrző központot a 2009/821/EK határozat I. mellékletében az említett tagállamra vonatkozó bejegyzések közül.
(4)
A Bizottság ellenőrző szolgálata, az Élelmiszerügyi és Állategészségügyi Hivatal ellenőrzést végzett Bulgáriában, amelyet követően a tagállam számára több ajánlást fogalmazott meg. Bulgária bejelentette, hogy a Kapitan Andreevo közúti állat-egészségügyi határállomás jóváhagyását az említett ajánlások figyelembevétele érdekében módosítani kell. Ezért a 2009/821/EK határozat I. mellékletében szereplő listában módosítani kell a szóban forgó tagállam említett állat-egészségügyi határállomására vonatkozó bejegyzést.
(5)
Az Élelmiszerügyi és Állategészségügyi Hivatal ellenőrzést végzett Görögországban, amelyet követően a tagállam számára több ajánlást fogalmazott meg. Görögország bejelentette, hogy a Peplos közúti állat-egészségügyi határállomás engedélyét a „lófélék” kategória tekintetében az említett ajánlások figyelembevétele érdekében ideiglenesen fel kell függeszteni. Ezért a 2009/821/EK határozat I. mellékletében szereplő listán módosítani kell a szóban forgó tagállam említett állat-egészségügyi határállomására vonatkozó bejegyzést.
(6)
A Spanyolországtól érkezett bejelentés alapján a Madrid repülőterén található állat-egészségügyi határállomás „Flightcare” ellenőrző központjának jóváhagyását a „lófélék” és a „patások” kategória tekintetében törölni kell. Ezért a 2009/821/EK határozat I. mellékletében szereplő listán módosítani kell a szóban forgó tagállam említett állat-egészségügyi határállomásra vonatkozó bejegyzést.
(7)
Olaszország bejelentette, hogy a Brescia Montichiari repülőterén található állat-egészségügyi határállomást törölni kell a listában szereplő, a tagállamra vonatkozó bejegyzések közül, valamint hogy a Roma-Fiumicino repülőterén található állat-egészségügyi határállomáson egy ellenőrző központ nevét meg kell megváltoztatni. Olaszország kérelmezte továbbá hat állat-egészségügyi határállomás ideiglenes felfüggesztését és a La Spezia kikötőjében található állat-egészségügyi határállomás „lófélék” és „patások” kategória tekintetében történt jóváhagyásának ideiglenes felfüggesztését. Olaszország kérelmezte továbbá a Milano-Linate repőlőtéren található állat-egészségügyi határállomás engedélyének ideiglenes felfüggesztését minden emberi fogyasztásra szánt állati eredetű csomagolt termék és a nem emberi fogyasztásra szánt, csomagolt, fagyasztott és hűtött állati eredetű termékek tekintetében, valamint az „egyéb állatok (ideértve az állatkerti állatokat)” kategória jóváhagyásának törlését. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(8)
Hollandia bejelentette, hogy Rotterdam állat-egészségügyi határállomásán egy ellenőrző központ neve megváltozott. Ezért a 2009/821/EK határozat I. mellékletében szereplő listán módosítani kell a szóban forgó tagállam említett állat-egészségügyi határállomására vonatkozó bejegyzést.
(9)
Románia bejelentését követően a bukaresti Henri Coandã repülőtéren található állat-egészségügyi határállomás egyik ellenőrző központjának jóváhagyását az „élő állatok” kategória tekintetében ideiglenesen fel kell függeszteni. Ezért a 2009/821/EK határozat I. mellékletében szereplő listán módosítani kell a szóban forgó tagállam említett állat-egészségügyi határállomásra vonatkozó bejegyzést.
(10)
A 2009/821/EK határozat II. melléklete tartalmazza az integrált számítógépes állat-egészségügyi rendszer (Traces) központi, regionális és helyi egységeinek listáját.
(11)
A Németországtól, Észtországtól, Írországtól, Magyarországtól és Ausztriától érkezett bejelentések alapján e tagállamokra vonatkozóan bizonyos módosításokat kell végezni a 2009/821/EK határozat II. mellékletében a Traces központi, regionális és helyi egységeinek listáján.
(12)
A 2009/821/EK határozatot ezért ennek megfelelően módosítani kell.
(13)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/821/EK határozat I. és II. melléklete e határozat mellékletének megfelelően módosul.
2. cikk
A melléklet 1.a. pontjában foglalt módosítást 2011. augusztus 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2012. április 16-án.

Labels: 3
17
15
6